Urheilupuiston uimahalli (Kouvola)

Urheilupuiston uimahalli on Kouvolan Urheilupuistoon vuonna 1964 valmistunut uimahalli. 

Uimahallissa on kuusiratainen 25 metrin pääallas, lastenallas sekä 6 × 20 metrin ulkoallas, jonka ympärillä on kesäisin lähes 12 000 neliömetrin oleskelualue. Sisällä hallissa katsomopaikkoja on 300. Hallissa on myös kaksi kuntosalia ja kahvio. Halli on peruskorjattu vuosina 1995–1996, ja siellä käy vuodessa noin 100 000 asiakasta.

 Arkkitehtuuri 
Uimahallin suunnitteli myös Helsingin uimastadionin suunnitellut arkkitehti Jorma Järvi. Järvi kuoli pian suunnitelman valmistumisenKouvola (1961). Kouvolan rakennustarkastajan leimallaan hyväksytyksi merkityt uimahallirakennuksen pääpiirustukset. 23.12. 1961. Kouvolan kaupunginarkisto / Tekninen lautakunta / Ha 3:18 Uimahalli (I) ja urakan tarjouspyyntöjen tekemisen jälkeenKouvola (1962). Kouvolan kaupungin rakennustoimiston tarjouspyyntökirje uimahallirakennuksen urakasta. 21.9.1962. Kouvolan kaupunginarkisto / Tekninen lautakunta / Ha 3:18 Uimahalli (I), jolloin hankkeen toteutus jäi Järven toimistossa pitkään työskennelleen Erkki Heloman valvottavaksi.

Järvi katsotaan merkittävimmäksi Suomen uimalarakentamiseen vaikuttaneeksi arkkitehdiksi. Järven maauimala- ja uimahallisuunnitelmista toteutettiin Helsingin Uimastadion ja Kouvolan Urheilupuiston uimahalli, joiden arvioidaan olevan historiallisesti ja rakennustaiteellisesti merkittävimpiä suomalaisia uimalarakennuksia. Järven rooli Suomen uimalarakentamisen kehittymisessä ulottuu kuitenkin hänen omia toteutuksiaan laajemmalle: Järvi oli Valtion urheilulautakunnan vuonna 1953 perustetun Uimalajaoksen jäsen kuolemaansa asti. Järvi oli siis Uimalajaoksessa päättämässä uimaloiden rakentamiseen annettavista avustuksista ja hyväksymässä uimaloiden suunnitelmat, sekä laatimassa Uimalarakennusopasta, jolla VUL ohjeisti kuntia uimaloiden rakentamisessa. Ohjeissa korostui jo Helsingin Uimastadionissa toteutunut malli uimalasta ulkoilualueeseen liittyvänä luonnonläheisenä koko kansan virkistäytymispaikkana. Kouvolan urheilupuiston uimahalli puistoineen on näiden suunnitteluperiaatteiden kiteymä, mikä teki hallirakennuksen, ulkoaltaan ja puiston alkuperäisestä kokonaisuudesta historiallisesti ja rakennustaiteellisesti merkittävän. Myös hallirakennus yksistään on historiallisesti merkittävä ja rakennustaiteellisesti hyvin arvostettu: hallin betoninen kuorikatto oli edelläkävijä suomalaisessa urheilurakennusten arkkitehtuurissa, ja halli suurine ikkunoineen toteuttaa taidokkaastiHeikkilä, V., Aalto-yliopisto. (2022). Arkkitehti Jorma Järven vaikutus Suomen uimalarakentamiseen.  hanketta valvoneen Kouvolan urheilulautakunnan ohjeen ”välittömään kosketukseen luonnon kanssa tulisi päästä suoraan hallista”Pöytäkirja Kouvolan kaupungin urheilulautakunnan kokouksesta, 18.4.1961. Kouvolan kaupunginarkisto / Urheilulautakunta Uimahallitoimikunnan pöytäkirjat 1959-1962, 18.4.1961.   / Cb:1.

 Uimahallin laajennus 
Kouvolan uimahalliverkon käsittelyssä päätettiin vuonna 2018, että Kouvolaan rakennetaan uusi uimahalli ja Urheilupuiston uimahalli suljetaan. Kouvolan kaupunginvaltuusto päätti toukokuussa 2022, että Kouvolaan rakennetaan uusi uimahalli keskustan Urheilupuistoon. Liikunta- ja kulttuurilautakunta hyväksyi hankesuunnitelman huhtikuussa 2023. Keväällä 2024 Opetus- ja kulttuuriministeriö myönsi miljoona euroa uuden uimahallin rakentamiseen. 

Kouvolan uuden Urheilupuiston uimahallin rakentaminen alkoi syksyllä 2024. Nykyinen uimahalli korjataan perusteellisesti. Arvioiden mukaan Urheilupuiston uimahallikokonaisuuden rakentaminen kestää vuoden 2026 loppuun asti ja uusi uimahalli saataisiin avattua vuoden 2027 alkupuolella. Laajennusosaan rakennetaan 50 metrin allas, joka täyttää kansallisten kilpailuiden vaatimukset sekä 500 hengen täyttävä katsomo. Laajennukseen rakennetaan myös terapia-allas, kuntosali, pukuhuoneet ja esimerkiksi kahvila. Vanhan uimahallin 25 metriä pitkä uima-allas jaetaan väliseinällä kahdeksi, hyppyaltaaksi ja kahluualtaaksi. Lisäksi vanhaan osaan tulee opetusallas ja poreallas. Vanhoihin pukuhuoneisiin rakennetaan toimistotiloja. Kokonaisuus tulee maksamaan noin 33 miljoonaa euroa.https://yle.fi/a/74-20112677

Lähteet

Luokka:Suomen uimahallit
Luokka:Kouvolan urheilupaikat